**Kasperi Ojantakanen** (s. 12. tammikuuta 1995 Helsinki) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä, mutta Ojantakanen osaa pelata myös laidassa. Hän laukoo oikealta.

Ura
---

### Seuraura

Ojantakanen on Jokereiden kasvatti. Hän voitti kauden 2009–2010 päätteeksi C-nuorten Suomen-mestaruuden. Ojantakanen toimi kaudella 2011–2012 seuran B-nuorten varakapteenina. Hän voitti kauden päätteeksi B-nuorten Suomen-mestaruuden, kuten myös seuraavan kauden 2012–2013 päätteeksi. Ojantakanen pelasi kautensa suurimmaksi osaksi kuitenkin Jokereiden A-nuorissa, jossa tehot 8+16=24 riittivät joukkueen sisäisen pistepörssin voittoon.

Kaudella 2013–2014 Ojantakanen voitti Jokereiden sisäisen piste- ja maalipörssin tehoilla 24+33=57, joilla hän sijoittui koko A-nuorten SM-liigan pistepörssissä seitsemänneksi. Ojantakanen valittiin kauden päätteeksi sarjan toiseen tähdistökentälliseen. Hän edusti Jokereita kauden aikana myös U20 Super Challengessa. Vuodet 2014–2018 Ojantakanen kävi Connecticutin yliopistoa.

Keväällä 2018 Ojantakanen harjoitteli kaksi viikkoa SM-liigajoukkue KooKoon kanssa, jonka jälkeen hän sai toukokuun lopulla 1+1-vuotisen sopimuksen. Ojantakanen teki liigadebyyttinsä kauden 2018–2019 avauskierroksella 14. syyskuuta 2018 SaiPaa vastaan. Hänet merkittiin KooKoon kolmossentteriksi laidoilleen Anrei Hakulinen ja Olli Korhonen. Ojantakanen sai ottelussa jääaikaa 9.19 minuuttia. Hän teki ottelussa myös liigauransa avausmaalin. Maaliskuussa 2019 Ojantakanen teki KooKoon kanssa vuoden mittaisen jatkosopimuksen. Kaikkiaan hänen tulokaskautensa toi 50 runkosarjaottelussa tehot 3+11=14. Kaudella 2019–2020 Ojantakanen pelasi loukkaantumisten vuoksi vain 36 runkosarjaottelua. Helmikuussa 2020 hän teki KooKoon kanssa kaksivuotisen jatkosopimuksen.

Loppukaudella 2021–2022 Ojantakanen nousi aina KooKoon ykkössentteriksi laidoilleen Teemu Rautiainen ja Joose Antonen. Seitsemännessä puolivälieräottelussa 6. huhtikuuta 2022 vieraissa Mikkelin Jukureita vastaan hän teki joukkueen 0–1-voittomaalin toisessa erässä ajassa 46.52. Ojantakasen osuma ratkaisi KooKoolle seurahistorian ensimmäisen välieräpaikan. Jani Ollanketo valitsi hänet ottelun Alumnien tähtien ykköstähdeksi. Huhtikuussa 2022 Ojantakanen teki KooKoon kanssa vuoden mittaisen jatkosopimuksen. Kaudella 2022–2023 hän teki SM-liigan yhden kauden piste-ennätyksensä tehoilla 7+11=18.

Kaudeksi 2023–2024 Ojantakanen siirtyi kaksivuotisella sopimuksella Porin Ässiin.

### Maajoukkueura

Ojantakanen pelasi alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Yhteensä Ojantakanen on pelannut kolme nuorten ja 49 poikien maaottelua. Hän on kuulunut myös Suomen alle 18-vuotiaiden maajoukkueen kapteenistoon.

Muuta
-----

Ojantakasen pikkuveli Valtteri pelaa hyökkääjänä JYPin SM-liigajoukkueessa.

Ojantakanen on maininnut esikuvikseen Teemu Selänteen ja Pavel Datsjukin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Jokerit | A-SM | 1 | 0 | 0 | 0 | 0 | – | – | – | – | – |
| 2012–2013 | Jokerit | A-SM | 47 | 8 | 16 | 24 | 12 | – | – | – | – | – |
| 2013–2014 | Jokerit | A-SM | 46 | 24 | 33 | 57 | 8 | 4 | 0 | 0 | 0 | 2 | Kakkostähdistö |
| 2014–2015 | Univ. of Connecticut | H-East | 31 | 2 | 10 | 12 | 16 | – | – | – | – | – |
| 2015–2016 | Univ. of Connecticut | H-East | 29 | 1 | 2 | 3 | 21 | – | – | – | – | – |
| 2016–2017 | Univ. of Connecticut | H-East | 36 | 6 | 10 | 16 | 10 | – | – | – | – | – |
| 2017–2018 | Univ. of Connecticut | H-East | 31 | 4 | 10 | 14 | 12 | – | – | – | – | – |
| 2018–2019 | KooKoo | SM-liiga | 50 | 3 | 11 | 14 | 12 | – | – | – | – | – |
| 2019–2020 | KooKoo | SM-liiga | 36 | 1 | 7 | 8 | 4 | – | – | – | – | – |
| 2020–2021 | KooKoo | SM-liiga | 49 | 5 | 11 | 16 | 20 | 2 | 1 | 1 | 2 | 0 |
| 2021–2022 | KooKoo | SM-liiga | 57 | 7 | 10 | 17 | 22 | 16 | 3 | 5 | 8 | 0 |
| 2022–2023 | KooKoo | SM-liiga | 57 | 7 | 11 | 18 | 22 | 7 | 2 | 1 | 3 | 4 |
| 2023–2024 | Ässät | SM-liiga | 58 | 6 | 7 | 13 | 12 | – | – | – | – | – |
| 6 kautta | yhteensä | SM-liiga | 307 | 29 | 57 | 86 | 92 | 25 | 6 | 7 | 13 | 4 |

Lähteet
-------

* Kasperi Ojantakanen The Internet Hockey Databasessa (englanniksi)
* Kasperi Ojantakanen Eurohockey-sivustolla (englanniksi)
* Kasperi Ojantakanen *Elite Prospects*. Everysport Media Group AB.  (englanniksi)

### Viitteet

1. 1 2  Esittelyvuorossa täksi kaudeksi Ässiin siirtynyt Kassu Ojantakanen! *instagram.com*.  19.7.2023. HC Ässät Pori Oy. Viitattu 8.10.2023.
2. 1 2 3 4 5 6  Kasperi Ojantakanen *Elite Prospects*. Everysport Media Group AB.  (englanniksi)
3. ↑  Elite Prospects - Jokerit U20 *eliteprospects.com*. Everysport Media Group AB. Viitattu 24.3.2019. (englanniksi)
4. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 24.3.2019. (englanniksi)
5. ↑  KooKoolle hyökkääjävahvistus yliopistosarjasta - oma kasvatti Koskinen sai jatkosopimuksen *Jatkoaika.com*.  31.5.2018. Jatkoaika r.y. Viitattu 16.9.2018.
6. ↑  Kookoo - Saipa - 14.9.2018 *liiga.fi*.  14.9.2018. Jääkiekon SM-liiga Oy. Viitattu 16.9.2018.
7. ↑  Kookoo - Saipa, 14.9.2018 *liiga.fi*.  14.9.2018. Jääkiekon SM-liiga Oy. Viitattu 16.9.2018.
8. ↑  Nämä kuusi pelaajaa jatkavat Kouvolassa myös ensi kaudella! *kookoo.fi*.  8.3.2019. KooKoo Hockey Oy. Viitattu 12.3.2019.
9. ↑  Seppä, Lassi: KooKoo solmi ison tukun jatkosopimuksia − kapteeni Bonsaksen ja kohupuolustaja Berger jatkavat Kouvolassa *Jatkoaika.com*.  25.2.2020. Jatkoaika r.y. Viitattu 25.2.2020.
10. ↑  Hämäläinen, Tuomas: Siim Liivik heitti KooKoo-sankarille hulppeasanaisen kysymyksen – sai hersyvän reaktion *MTVuutiset.fi*.  6.4.2022. Telia Company AB. Viitattu 29.5.2022.
11. ↑  Jukurit - Kookoo, 6.4.2022 *liiga.fi*.  6.4.2022. Jääkiekon SM-liiga Oy. Viitattu 29.5.2022.
12. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
13. ↑  Keskushyökkääjä Kasperi Ojantakanen Ässiin *assat.com*.  28.4.2023. HC Ässät Pori Oy. Viitattu 6.5.2023.
14. ↑  Laiho, Harri: Ässien uusin hankinta tulee Kouvolasta – "Luotettava ja fiksu pelaaja" *satakunnankansa.fi*.  28.4.2023. Sanoma Media Finland Oy. Viitattu 29.4.2023.
15. ↑  Valtteri Ojantakanen *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl